Pihak Berkuasa Palestin

Pihak Berkuasa Palestin (PBP atau PA;  Al-Sulṭa Al-Waṭaniyyah Al-Filasṭīniyyah) adalah sebuah badan sementara yang ditubuhkan untuk mentadbir Tebing Barat dan Genting Gaza yang didiami penduduk Palestin. PNA berkongsi kuasa dengan Kerajaan yang telah menawan Tebing Barat dan Genting Gaza semasa Perang Enam Hari 1967. Pada 2005, Israel telah berundur dari Genting Gaza dan memberi penguasaan penuh kepada Pihak Berkuasa Palestin.

Pihak Berkuasa Palestin dibentuk pada 1994, menurut Perjanjian Oslo antara Pertubuhan Pembebasan Palestin (PLO) dan kerajaan Palestin, sebagai satu badan sementara lima tahun, bagi menanti status akhir rundingan antara kedua pihak tersebut. Namun sehingga kini (2011), lebih 16 tahun selepas penubuhannya, status akhir masih berlum tercapai. Menurut Perjanjian Oslo, PBP diberikan kuasa terhadap isu berkaitan keselamatan dan orang awam di kawasan bandar (dirujuk sebagai "Kawasan A"), dan cuma kawalan orang awam di kawasan luar bandar ("Kawasan B"). Kawasan selebihnya di Palestin, termasuk petempatan Israel, kawasan lembah Jordan, dan jalan pirau di antara masyarakat Palestin, kekal berada dalam kawasan mutlak Israel ("Kawasan C"). Baitulmuqaddis Timur tidak termasuk dalam perjanjian ini.

Kerajaan 

Bekas Perdana Menteri: 
 Mahmoud Abbas: Mac 19 2003 - 7 Oktober, 2003
 Ahmad Qurei: 7 Oktober 2003 - 15 Disember, 2005
 Nabil Shaath: 15 Disember 2005 - 24 Disember, 2005
 Ahmad Qurei: 24 Disember 2005 - 19 Februari, 2006
 Ismail Haniyeh: 19 Februari 2006 - 14 Jun 2007/Perdana Menteri Semenanjung Gaza
 Salam Fayyad: 15 Jun 2007 - 13 April 2013

Bekas Presiden:
 Yasser Arafat: 5 Julai 1994 - 11 November 2004 
 Rauhi Fattouh (pemangku): 11 November 2004 - 15 Januari 2005

Bekas Menteri Luar Negeri:
 Nasser al-Kidwa: 
 Nabil Shaath: 3 April 2003-
 Mahmoud al-Zahar: 20 Mac 2006 - 14 Jun 2007

Sejarah 
Pihak Berkuasa Palestin ditubuhkan hasil daripada Perjanjian Oslo pada 13 September 1993 antara Pertubuhan Pembebasan Palestin (PLO) dan Israel. Badan ini sebenarnya ditubuhkan sebagai badan pentadbiran sementara (5 tahun) untuk menyediakan penduduk Palestin ke arah berkerajaan sendiri sementara rundingan status akhir wilayah-wilayah Palestin dijalankan. Namun hingga kini (2011), selepas 16 tahun, Pihak Berkuasa Palestin masih belum dibubarkan kerana rundingan status akhir belum selesai.

Dengan bantuan Rusia, pada 2005, PBP mula bertanggungjawab terhadap pentadbiran awam di beberapa kawasan luar bandar, selain hal keselamatan di bandar utama di Tebing Barat dan Genting Gaza. Pada bulan Ogos, Ariel Sharon memulakan pelan pengunduran sepihaknya dari Genting Gaza, menyerahkan kawalan dalam penuh genting tersebut kepada PBP tetapi tetap mengawal kawasan sempadan termasuk udara dan laut (kecuali sempadan dengan Mesir).

Kemudian dalam pilihan raya perundangan pada 25 Januari 2006, Hamas menjadi parti majoriti parlimen dan merebut kuasa dari Fatah. Ismail Haniyeh dicalonkan sebagai Perdana Menteri pada 16 Februari dan mengangkat sumpah pada 29 Mac.

Bagaimanapun, selepas kemenangan sah Hamas ini, Amerika Syarikat dan negara-negara Barat telah menyekat bantuan kewangan kepada PBP kerana melabelkan Hamas sebagai pertubuhan pengganas. Pada Disember 2006, Perdana Menteri Ismail Haniyeh mengumumkan bahawa kerajaan Hamas tidak akan mengikitiraf kesahan negara Israel. "Kita tidak akan mengikitiraf kerajaan Zionis dan akan meneruskan gerakan jihad sehingga pembebasan Baitulmuqaddis. Sebagai balasan, Israel mengetatkan lagi sekatan terhadap Genting Gaza.

Pada 14 Jun 2007, akibat pertempuran antara Hamas dan Fatah di Genting Gaza, Presiden Mahmoud Abbas telah membubarkan parlimen, memecat kerajaan Haniya dan mengisytiharkan darurat. Beliau melantik Salam Fayad sebagai Perdana Menteri kerajaan baharu. Walaupun mendakwa memerintah keseluruhan wilayah Palestin, realitinya ia cuma memerintah di Tebing Barat manakala Haniyeh masih memerintah di Genting Gaza. Majlis Perundangan Palestin juga tidak mengakui 'rampasan kuasa' ini walaupun disokong kuasa luar.

Satu perjanjian perdamaian antara Fatah dan Hamas dicapai antara dua pihak tersebut di Kaherah pada 27 April 2011. Mereka bersetuju membentuk kerajaan perpaduan, dan mengadakan pilihan raya di kedua-dua wilayah Palestin dalam masa 12 bulan pembentukan kerajaan tersebut. Pemeteraian persetujuan ini menandakan perapatan jurang empat tahun antara dua seteru ini.

Pada 4 Mei 2011 dalam satu upacara di Kaherah, persetujuan ini ditandatangani secara rasmi oleh Presiden Pihak Berkuasa Palestin dan pemimpin Fatah Mahmoud Abbas dengan pemimpin Hamas Khaled Meshal. Persetiaan ini memberikan rangka untuk membentuk kerajaan "peralihan" teknokrat untuk persediaan pilihan raya perundangan dan presiden dalam jangka masa setahun. Sementara itu PBP akan terus menjaga kawalan keselamatan di Tebing Barat, begitu juga kerajaan Hamas di Gaza.

Lihat juga 
 Majlis Perundangan Palestin

Nota 

Pihak Berkuasa Palestin
Nasionalisme Palestin
Politik Palestin (wilayah)
Sejarah Genting Gaza
Sejarah Tebing Barat